Кой е начело на специалния No Sleep лайнъп в рамките на EXIT? | Vibes.bg
Тази година EXIT Festival ще продължи пет дни и нощи, а Day Zero се превърна във фестивал сам по себе си! След като представи най-известните световни клубове на сцената на Петроварадинската крепост в Сърбия и организира партита в Лондон, Барселона, Брюксел и др., обичаната сцена на EXIT - No Sleep Novi Sad - ще прекоси тунела и ще се слее със съседната mts Dance Arena за първия в историята No Sleep Festival at Exit в сряда, 5 юли! Начело застава най-голяма техно икона на всички времена - виртуоз, който предефинира модерните музика и култура - единственият по рода си Jeff Mills! Специално за случая Jeff Mills ще изпълни тричасов сет, чийто финал ще е световноизвестният изгрев над Арената. От центъра на Берлин към него се присъединява друг артист от напълно друга планета - Ellen Alien! Пак от европейската столица на техното и ексклузивно за No Sleep Festival двама абсолютни техно шампиони - Paula Temple и Rebekah - ще изпълнят за първи път хибриден сет. Съвместен сет за първи път ще представят и UVB, бързо налагащ се френски техно продуцент, и Lag, звезда от Нови Сад с обещаваща международна кариера, която му осигури и първото турне в САЩ. Честта да открият безсънната нощ на Day Zero се пада на местната техно героиня - Marta от Словения, и Sugar Lobby от Белград, а закриващият сет ще е на резидентите на mts Dance Arena Dejan Milićević и Marko Milosavljević. Също толкова вълнуващ е и лайнъпът на 5 юли на основната сцена No Sleep Novi Sad, който ще бъде обявен скоро, като той ще продължи в рамките на EXIT до 9 юли с потвърдени артисти като Function, Bjarki, Antigone b2b Francois X, Dax J, Vatican Shadow, Voiski, Harri & Domenic, Denis Sulta, Dr. Rubinstein, Charlotte de Witte, SNTS, Leo Pol, Ben Vedren и много други.
Jeff Mills наскоро отново беше отличен като офицер на френския Орден на изкуствата и литературата, а аудио-визуалните му творби често се излагат в Лувъра. Той е основател на известното детройтско техно училище и организацията му "Underground Resistance". Един от пионерите на смесването на три и повече грамофона е познат още и с прякора си The Wizard, който получава за пускането на повече от 70 плочи в рамките на един час!
DJ от най-висока класа и такъв, който не просто разпознава тенденциите, а ги създава, Ellen Alien е същевременно и шеф на едно от най-важните студия в историята на техното - BPitch Control, и жената, която направи известни артисти като Paul Kalkbrenner, Modeselektor, Apparat и Ben Klock! Миналата седмица тя издаде деветия си студиен албум "Nost", изцяло посветен на автентичната рейв енергия на Берлин, и, наред с изпълненията ѝ на водещи фестивали, спокойно може да се каже, че е годината на Alien в техно хороскопа!
Paula Temple и Rebekah имат идея за комплексен хибриден лайв сет в рамките на EXIT със специален технически план, а първите им срещи за тази колаборация вече се състояха миналата седмица в Берлин. Известна като безкомпромисен новатор, Paula наскоро издаде своя "Decon/Recon" проект, а Rebekah идва на Петроварадинската крепост с новия си албум "Fear Paralysis" (Soma).
Sebastian Michel, известен като UVB, буквално избухна на международната техно сцена през последните няколко години с албуми, които пуска на живо редом до легенди като Mills, Dettmann и Surgeon. Често гостува във водещи клубове като Berghain, Concrete, Tresor и Fuse, а изпълнението му на закриващото събитие на Awakenings на ADE 2016 беше запомнящо се. Колегата му от ротердамския лейбъл MORD и резидент на Exit - Lag, се завръща на Арената, където дебютира преди няколко години. Той вече има участия на места като Париж, Ню Йорк, Москва и Берлин.
EXIT добави и още едно изключително име към лайнъпа си - The Jesus And Mary Chain! Легендарната шотландска банда излиза на главната сцена на EXIT на 6 юли, четвъртък, с новия си албум “Damage and Joy”, оглавил британските класации за инди музика и превърнал се в любим и на публиката, и на критиците. Вече са в продажба и еднодневните билети за EXIT.
Още за EXIT:
Нина Кравиц закрива EXIT
Tags: EXIT, фестивал